**DĖL VAIKŲ PRIEŽIŪROS PASLAUGŲ TEIKIMO IKIMOKYKLINĖSE ĮSTAIGOSE KARANTINO METU**

 Švenčionių rajono savivaldybės administracijos direktoriaus 2020 m. balandžio 29 d. įsakymu Nr. A-253 nustatyti kriterijai ir tvarka, kuria būtina vadovautis karantino laikotarpiu priimant sprendimus dėl ikimokyklinio amžiaus vaikų priėmimo į priežiūros grupes ypatingais atvejais, kai vaiko priežiūros negalima užtikrinti namuose dėl to, kad abu tėvai (įtėviai, globėjai ar rūpintojai) privalo eiti į darbovietę būtinosioms funkcijoms (darbams) atlikti ir nėra galimybės palikti vaiko namuose, pasitelkiant kitų asmenų pagalbą, nėra galimybių gauti nedarbingumo pažymėjimo vaikui prižiūrėti Lietuvos Respublikos socialinės apsaugos ir darbo ministro nustatyta tvarka. Pasinaudoti tokia galimybe galima tik tada, jeigu:

 vaikas(-ai) neserga lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše, patvirtintame Lietuvos Respublikos sveikatos apsaugos ministro 2020 m. kovo 23 d. įsakymu Nr. V-483 „Dėl sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąrašo patvirtinimo“;

 vaikas negyvena kartu su asmenimis, priskirtais rizikos grupėms, kurios nurodytos Lietuvos Respublikos sveikatos apsaugos ministro – Valstybės lygio ekstremaliosios situacijos valstybės operacijų vadovo 2020 m. balandžio 23 d. sprendimo Nr. V-977 „Dėl COVID-19 ligos (koronaviruso infekcijos) valdymo priemonių vaikų priežiūros organizavimui įstaigose“ 1.2.2. punkte.

 Tėvai (įtėviai, globėjai ar rūpintojai) dėl vaiko priežiūros ikimokyklinio ugdymo įstaigoje karantino laikotarpiu dokumentus turi pateikti elektroniniu paštu, išimtinais atvejais gali pateikti tiesiogiai įstaigos vadovui (formos yra paviešintos Švenčionių rajono savivaldybės ir ugdymo įstaigų interneto svetainėse):

 prašymą įstaigos vadovui;

 patvirtinimą dėl vaiko sveikatos ir rizikos veiksnių;

 abiejų tėvų darbdavio dokumentus (pažymas), patvirtinančius, kad būtinąsias funkcijas (darbus) turi atlikti darbo vietoje, t. y. nuotoliniu būdu savo funkcijų jie negali atlikti.

 Ikimokyklinio ugdymo įstaiga per 2 darbo dienas nuo visų reikiamų dokumentų gavimo, suderinus su Švenčionių rajono savivaldybės administracijos Kultūros, švietimo, jaunimo ir sporto skyriumi, priima sprendimą dėl vaiko priežiūros įstaigoje paslaugos suteikimo.

 Dėl vaiko priežiūros karantino metu kreiptis į ikimokyklinės įstaigos, kurią lankys vaikas, vadovus:

 Pabradės lopšelis-darželis „Varpelis“, tel. (8 387) 54 165 arba

 el. p. varpelis.pabrade@gmail.com

 Švenčionėlių lopšelis-darželis „Vyturėlis“, tel. (8 387) 33 331 arba

 el. p. vyturelis.svencioneliai@gmail.com

 Švenčionių lopšelis-darželis „Gandriukas“, tel. (8 387) 52 130 arba

 el. p. gandriukas.svencionys@gmail.com

arba į Švenčionių rajono savivaldybės administracijos Kultūros, švietimo, jaunimo ir sporto skyrių, el. p. svietimo.skyrius@svencionys.lt arba tel. 8 601 27 464.

 Rajono ikimokyklinio ugdymo įstaigose karantino metu, atsižvelgiant į Lietuvos Respublikos sveikatos apsaugos ministro rekomendacijas:

 vaikų priežiūros paslaugos gali būti organizuojamos ne didesnėmis kaip 10 vaikų grupėmis, maksimaliai laikantis grupių izoliacijos principo: darbuotojai gali dirbti tik vienoje grupėje, vaikai turi lankyti nuolatos tą pačią grupę, grupės veikla vykdoma taip, kad būtų išvengta skirtingų grupių vaikų ir darbuotojų kontakto tiek patalpose, kuriose teikiamos vaikų priežiūros paslaugos, tiek lauke;

 prie įėjimų į įstaigą turi būti pateikta informacija, kad atvedantys ir paimantys iš įstaigos vaikus asmenys turi dėvėti nosį ir burną dengiančias priemones (veido kaukes, respiratorius ar kitas priemones), pateikta informacija apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.);

 šalia įėjimų į įstaigą ir patalpas, kuriose vykdoma grupių veikla, turi būti sudaryta galimybė rankų dezinfekcijai (gerai matomoje vietoje pakabintos rankų dezinfekcijai skirtos priemonės);

 vaikų priėmimas organizuojamas taip, kad būtų išvengta tėvų lankymosi grupės patalpose.

Informaciją parengė Jolanta Beriozovienė, rajono savivaldybės administracijos Kultūros, švietimo, jaunimo ir sporto skyriaus vyriausioji specialistė, tel. 8 601 27464,

el. p. jolanta.beriozoviene@svencionys.lt